open-index/open-wikipedia-markdown huggingface dataset:
என்.டி.ஆர். தோட்டங்கள்

**என்டிஆர் தோட்டங்கள்** (*NTR Gardens* ) என்பது ஒரு சிறிய பொது, நகர்ப்புற பூங்காவாகும். இது, இந்தியாவின்  ஐதராபாத்தில் உள்ள உசேன் சாகர் ஏரிக்கு அருகில் 36 ஏக்கர் பரப்பளவில் அமைந்துள்ளது. 1999ஆம் ஆண்டு முதல் பல கட்டங்களில் கட்டப்பட்ட இந்தப் பூங்கா, புவியியல் ரீதியாக நகரின் மையத்தில் அமைந்துள்ளது. மேலும் பிர்லா மந்திர், நெக்லஸ் சாலை மற்றும் லும்பினி பூங்கா போன்ற பிற சுற்றுலா தலங்களுக்கு அருகில் உள்ளது. இது புத்த பூர்ணிமா திட்ட ஆணையத்தால் பராமரிக்கப்படுகிறது. இது தெலங்காணா அரசின் கட்டுப்பாட்டில் செயல்படுகிறது.

## வரலாறு

### ஆரம்பம்
வலது|thumb|250x250px| உசேன் சாகர் ஏரிக்கு அருகில் அமைந்துள்ள என்டிஆர் தோட்டங்கள்.
1999இல், ஆந்திராவின் முன்னாள் முதல்வரான என். டி. ராமராவ் நினைவுச்சின்னம் அமைக்க 55 ஏக்கர் நிலம் பயன்படுத்தப்பட்டது. இதை நா. சந்திரபாபு நாயுடு திறந்து வைத்தார்.  என்.டி.ஆர். பற்றி ஒரு அருங்காட்சியகத்தை நிர்மாணிப்பதன் மூலம் என்.டி.ஆர் தோட்டங்கள் என்று குறிப்பிடப்பட்ட இந்த பகுதியை மேலும் விரிவுபடுத்த திட்டமிடப்பட்டது. இந்த நினைவுச்சின்னம் புத்த பூர்ணிமா திட்டத்தின் ஒரு பகுதியாக இருந்தது. உசேன் சாகர் ஏரி மற்றும் அதன் சுற்றுப்புறங்களை ஒரு முக்கிய சுற்றுலா அம்சமாக அழகுபடுத்துவதற்கும் மேம்படுத்துவதற்கும்இதை ஐதராபாத் நகர அபிவிருத்தி ஆணையம்  கையாள்கிறது. 
வலது|thumb|333x333px
2000ஆம் ஆண்டில், ஆந்திர அரசு என்.டி.ஆர் தோட்டம், ஒரு பாறைத் தோட்டம் மற்றும் ஐமாக்ஸ் திரையரங்கம் போன்ற பல திட்டங்களுடன் இந்த பகுதியை அபிவிருத்தி செய்வதற்கான திட்டங்களை வெளிப்படுத்தியது.  சில நாட்களுக்குப் பிறகு, துபாயைச் சேர்ந்த வெளிநாடு வாழ் இந்தியர்களால் ரூ.27 கோடி செலவில் பாறைத் தோட்டம் ஒன்று அமைக்க ஒரு திட்டமிடப்பட்டது. ஐமாக்ஸ் திரையரங்கத் திட்டத்திற்கு ரூ.52 கோடியை ஒரு தனியார் நிறுவனத்திற்கு ஒதுக்கீடு செய்யப்பட்டது. இந்த இரண்டு திட்டங்களும் நினைவுச்சின்னத்தை வைத்திருந்த அதே 55 ஏக்கர் நிலத்தில் செயல்படுத்தப்பட இருந்தன.

### சர்ச்சை
வலது|thumb| தோட்டங்களில் பூத்திருக்கும் வண்ணமயமான மலர்கள்
சனவரி 2000இல் இந்தத் தோட்டங்களில் பணிகள் தொடங்கியதும், இரண்டு இலாப நோக்கற்ற அமைப்புகளின் மனு தோட்டங்களில் கட்டுமான நடவடிக்கைகளை உடனடியாக நிறுத்தக் கோரியது. ஏரியைச் சுற்றியுள்ள பகுதியை ஒரு பொழுதுபோக்கு மண்டலமாக விதிமுறைகள் காட்டியுள்ளன. வணிக அல்லது குடியிருப்பு நோக்கங்களுக்காக அனைத்து கட்டுமானங்களிலிருந்தும் விலகி இருக்க வேண்டும் என்று அவர்கள் வாதிட்டனர். இந்த முன்மொழியப்பட்ட திட்டங்கள் இவை அனைத்தையும் மீறியதாக இருப்பதாக அவர்கள் கூறியதால், இந்தத் திட்டங்களைத் தொடர அனுமதிப்பதற்கு முன்பு அவர்கள் பொது விசாரணை மற்றும் சுற்றுச்சூழல் பாதிப்பு மதிப்பீட்டை நாடினர். அதன்படி, மேலதிக உத்தரவு வரும் வரை கட்டுமானத்தை நிறுத்துமாறு உள்ளூர் உச்ச நீதிமன்றம் அதிகாரிகளுக்கு அறிவுறுத்தியது. 

1980 ஆம் ஆண்டு ஐதராபாத் நகர அபிவிருத்தி ஆணையத்தின் திட்டத்தின் படி, என்.டி.ஆர் தோட்டங்கள் அமைந்துள்ள பகுதி முதலில் ஒரு நீர்நிலையாக இருந்தது. ஆனால் 1994 இல் ஒரு அரசிதழ் அறிவிப்பு அத்தகைய கட்டுமான நடவடிக்கைகளை அனுமதிக்கக்கூடும் என்று ஒரு ஊடக அறிக்கை பரிந்துரைத்தது. 

### தற்போது
2001 ஆம் ஆண்டில், இதன் அபிவிருத்தி திட்டங்களுக்கு ரூ.40 கோடி ஒதுக்கப்பட்டது.   பலவிதமான தாவரங்களைத் தவிர, தோட்டங்களில் ஒரு நினைவு வளாகம், பார்வையாளர்கள் தொடர்வண்டி,  உணவகங்கள், ஒரு செயற்கை அருவி ஆகியவையும் உள்ளன.

## மேற்கோள்கள்

## வெளி இணைப்புகள்

* NTR Gardens Photographs, 2013
பகுப்பு:Coordinates on Wikidata
பகுப்பு:ஐதராபாத்து
பகுப்பு:தெலங்காணா வரலாறு
பகுப்பு:பூங்காக்கள்
அகானா

**அஹானா** (*Ahana*) என்பவர் ஒரு இந்திய நடிகை ஆவார். இவர் முதன்மையாக தமிழ் திரையுலகில் பணியாற்றுகிறார். மலையாள,   கன்னட படங்களிலும் நடித்துள்ளார்.

## திரைப்பட வாழ்க்கை
1993 ஆம் ஆண்டில் வெளியான தமிழ் திரைப்படமான *[[அரண்மனைக்கிளி]]*  படத்தில் அஹானா அறிமுகமானார். அவரது மலையாள திரைப்பட அறிமுகமானது 1994 இல் *தி சிட்டி* ஆகும்.

## திரைப்படவியல்

## மேற்கோள்கள்

## வெளி இணைப்புகள்
*https://www.imdb.com/name/nm12007529/

பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ் நடிகைகள்
பகுப்பு:தமிழ்த் திரைப்பட நடிகைகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
பதேபோரா

**பதேபோரா** (Fatehpora) பதேபுரா என்றும் அழைக்கப்படும் இது இந்தியாவின் ஜம்மு-காஷ்மீர் ஒன்றியப்பகுதியில் உள்ள அனந்த்நாக் மாவட்டத்தின் பொருளாதார மையப் பகுதியாகும். இது 33.65 °வடக்கிலும் 75.16 ° கிழக்கிலும் அமைந்துள்ளது. இது சராசரி கடல் மட்டத்திலிருந்து 1600 மீட்டர் (5478 அடி) உயரத்தில் உள்ளது. 

## புள்ளிவிவரங்கள்
2011 இந்தியா மக்கள் தொகை கணக்கெடுப்பின்படி,  இதன் மக்கள் தொகை 6,737 என்ற அளவில் இருந்தது. இதில் 51% ஆண்களும் 49% பெண்களும் இருந்தனர். நகரத்தின் சராசரி கல்வியறிவு விகிதம் 60% ஆகும். இது தேசிய சராசரியான 59.5% ஐ விட அதிகமாகும். ஆண்களின் கல்வியறிவு 67% , பெண்களின் கல்வியறிவு 53% என உள்ளது. நகரில், 17% மக்கள் 6 வயதிற்குட்பட்டவர்கள். இங்கு வசிக்கும் அனைத்து நபர்களும் சுன்னி இசுலாமியர்கள் .

## நிலவியல்
பதேபுரா, சிறீநகரிலிருந்து 65 கிலோமீட்டர் (40 மைல்) தொஅலைவில் அமைந்துள்ளது. பாபடர், கான் போரா, கபாமார்க், குந்த் பதேபோரா மற்றும் குச்சிபோரா போன்ற முக்கிய பகுதிகளை கொண்டுள்ளது. இதன் அருகில் பிரிங்கி நதி ,சாண்ட்ரான்  போன்ற ஆறுகள் உள்ளது. இதன் விளைவாக வரும் நதிக்கு வெத் அல்லது ஜீலம் என்று பெயரிடப்பட்டது. 

## போக்குவரத்து
### தொடர் வண்டி
சாதுரா தொடர் வண்டி நிலையம் மற்றும் அனந்த்நாக் தொடர் வண்டி நிலையம் ஆகியவை பதேபோராவிற்கு மிக அருகில் உள்ள தொடர் வண்டி நிலையங்களாகும். இருப்பினும், எப்போதும் ஜம்மு தொடர் வண்டி நிலையம் முக்கிய ரயில் நிலையமாகும். இது பதேபுராவுக்கு 243 கி. மீ. தொலைவிலுள்ளது.

## மேலும் காண்க

* அனந்தநாக்

## மேற்கோள்கள்

பகுப்பு:ஜம்மு காஷ்மீர் மாநிலத்திலுள்ள ஊர்களும் நகரங்களும்
பகுப்பு:ஜம்மு காஷ்மீர்
பகுப்பு:Coordinates on Wikidata
தாராமதி பரதாரி

**தாராமதி பரதாரி** (*Taramati Baradari*) என்பது கோல்கொண்டாவின் நான்காவது சுல்தானான இப்ராஹிம் குலி குதுப் ஷாவின் ஆட்சியில் கட்டப்பட்ட பாரசீக பாணியிலான வரலாற்று பயணிகள் ஓய்வெடுக்குமிடமாகும்

## வரலாறு
இக்க்கட்டிடம் மூசி ஆற்றின் கரையில் கட்டப்பட்டது. இன்று, இப்பகுதி இந்தியாவி ஐதராபாத்தின் நகர எல்லைக்குள் அமைந்துள்ளது. கோல்கொண்டாவின் ஏழாவது சுல்தான், அப்துல்லா குதுப் ஷாவிவுக்குப் பிடித்தமான கணிகையும், குச்சிப்புடி நடனக் கலைஞருமான தாராமதியின் பெயரை இக்கட்டிடத்துக்கு வைத்ததாக சுற்றுலாத் துறை கூறுகிறது. 

## புனைவுகள்
அப்போதைய சுல்தானை தாராமதி என்ற நடன மங்கையுடன் இணைக்கும் காதல் கதைகள் மூலம் சுற்றுலாத் துறை இருப்பிடத்தை ஊக்குவிக்கிறது.  அத்தகைய ஒரு கதை என்னவென்றால், அப்துல்லா குதுப் ஷாவின் ஆட்சிக் காலத்தில், இந்த விடுதியில் பயணிகளுக்காக அவர் பாடியபோது, தாரமதியின் குரலை ஷா கேட்டதாகவும், அதே நேரத்தில் அவர் இரண்டு கிலோமீட்டர் தொலைவிலுள்ள கோல்கொண்டா கோட்டையில் அமர்ந்திருந்ததாகவும், அவளுடைய குரல் காற்றின் மூலம் இளவரசனை அடைந்தது என்றும் ஒரு கதை உலாவுகிறது. ஆனால் இதற்கான எவ்வித ஆதாரங்களும் இல்லை.

மற்றொரு கட்டுக்கதை, தாராமதி, பிரேமாமதி என்ற இரு நடனக் கலைஞர்களைப் பற்றி கூறுகிறது. அவர்கள் அரசவையில், மன்னர் மற்றும்  அப்துல்லா குதுப் ஷாவிக்கும் இடையில் கட்டப்பட்ட கயிறுகளில் நடனமாடினர். 

கோட்டைக்கு வடக்கே சுமார் அரை மைல் தொலைவில் அப்துல்லாவின் கல்லறை குதுப் சாகி கல்லறைகளுக்கு மத்தியில் உள்ளது. குதுப் ஷாஹி மன்னர்களையும் இராணிகளையும் ஒரு காலத்தில் ரோஜா தோட்டங்களில் புதைத்தனர்.

தாராமதி மற்றும் பிரேமாமதி ஆகியோருக்கு அஞ்சலி செலுத்தும் விதமாக, அவர்கள் இருவரும் குதுப் சாகி கல்லறைகளில் அடக்கம் செய்யப்பட்டனர்.

## புதுப்பித்தல்
thumb| தராமதி பரதாரி
தாரமதி பரதாரி கட்டிடம் 12 கதவுகளைக் கொண்டுள்ளது. மேலும், காற்றோட்டத்தை அனுமதிக்கும் வகையில் அமைந்துள்ளது. அந்தக் காலத்தில் பயன்படுத்தப்பட்ட மிகவும் உள்நாட்டு நுட்பங்களில் இதுவும் ஒன்றாகும். 

திறந்த மண்டபத்தினுள் 500 பேர் அமரும் திறன் கொண்ட காற்று குளிரூட்டப்பட்ட அரங்கம், 1600 பேர் கொள்ளக்கூடிய திறந்தவெளி அரங்கம், 250 பேர் அமரக்கூடிய ஒரு உணவுக் கூடம், பல உணவு விடுதிகள், நீச்சல் குளம் போன்ற வசதிகள் உள்ளன. 

## மேற்கோள்கள்

## மேலும் காண்க

* சார்மினார்
* கோல்கொண்டா
* சௌமகல்லா அரண்மனை

## வெளி இணைப்புகள்

* Photos of Taramati Baradari on HyderabadPlanet.com 
* A feature 
* Picture 2
* Business Line feature
* about Taramati
பகுப்பு:ஐதராபாத் இராச்சியம்
ஜிகார்சினிடே

**ஜிகார்சினிடே** (*Gecarcinidae*) குடும்ப நண்டுகள் **நில நண்டுகள்** உண்மையான நில நண்டுகள் ஆகும். இவை நிலத்தில் வாழ்வதற்கேற்ற தகவமைப்புகளைக் கொண்டுள்ளன. பிற நண்டுகளைப் போலவே, நில நண்டுகளும் தொடர்ச்சியான செவுள்களைக் கொண்டுள்ளன. செவுள்களைச் சூழ்ந்துள்ள தலையோடு கூடுதல் இரத்த நாளங்களுடன் காணப்படுகிறது. இவை முதுகுநாணி நுரையீரலைப் போலக் காற்றிலிருந்து ஆக்ஸிஜனை பிரித்தெடுக்கின்றன. முதிர்வடைந்த நில நண்டுகள் நிலப்பரப்பில் காணப்பட்டாலும் அவ்வப்போது கடலுக்குச் செல்கின்றன. அங்கு இவை இனப்பெருக்கம் செய்கின்றன. இளம் உயிரிகள் (குடம்பி) நீர் நிலைகளில் வளர்ச்சியடைகின்றன. நில நண்டுகள் அனைத்துண்ணி வகையின. ஆனால் சில நேரங்களில் பயிர்களுக்குக் கணிசமான சேதத்தை ஏற்படுத்துகின்றன. பெரும்பாலான நில நண்டுகளில் இடுக்கி கால்களில் வலதை விட இடது அல்லது இடதைவிட வலது பெரியதாகக் காணப்படுகிறது. 

சிகார்சினிடே குடும்பத்தில் கீழ்கண்ட பேரினங்கள் உள்ளன:

* *[[கார்டிசோமா]]*
* *[[திசுகோபிளாக்சு]]*
* *[[எபிகிராபசு]]*
* *[[ஜிகார்சினசு]]*
* *[[ஜிகார்கோய்டியா]]*
* *[[ஜான்கார்தியா]]*
* *[[துர்கயானா]]* 

## மேற்கோள்கள்

* என்கார்டா குறிப்பு நூலகம் பிரீமியம் 2005 டிவிடி.

## வெளி இணைப்புகள்
*    
* 

பகுப்பு:நண்டுகள்
பகுப்பு:கணுக்காலிகள்
கார்டிசோமா

***கார்டிசோமா*** (*Cardisoma*) என்பது பெரிய அளவிலான நில நண்டுகளின் பேரினமாகும். இந்த பேரினத்தின்கீழ் இருந்த 7 சிற்றினங்களில் மூன்று சிற்றினங்கள் இப்போது *டிசுகோபிளாக்சில்* வைக்கப்பட்டுள்ளன. *கார்டிசோமாவில்* எஞ்சியிருக்கும் நான்கு சிற்றினங்கள் வெப்பமான கரையோரப் பகுதிகளில் காணப்படுகின்றன. இளம் உயிரிகள் பெரும்பாலும் ஊதா-நீல நிற மேலோடுகொண்டிருக்கும். மேலும் ஆரஞ்சு-சிவப்பு கால்களைக் கொண்டுள்ளன (செல்லப்பிராணி வர்த்தகத்தில் பிரபலமடைவதற்கு இது வழிவகுக்கும்). மேலும் இவை வண்ணமயமானவை. முதிர்வடையும் போது இவற்றின் நிறங்கள் மங்கிப்போகின்றன. மேலும் ஆண் நண்டினை விடப் பெண் நண்டு மந்தமாக இருக்கலாம். பிட்லர் நண்டுகளை விட மென்மையானவை. வலது அல்லது இடது இடுக்கி கால்களில் பொதுவாக ஒன்று மற்றதை விட மிகப்பெரியது. இவை அனைத்துண்ணி வகையின. ஆனால் முதன்மையாகத் தாவரப் பொருட்களை உண்ணுகின்றன.

## சிற்றினங்கள்
*கார்டிசோமா* பேரினத்தின் கீழ் நான்கு சிற்றினங்கள் உள்ளன. இவற்றின் விவரம் அட்டவணையில் கொடுக்கப்பட்டுள்ளது.

## மேலும் காண்க

* *Tuerkayana* - முன்னர் காணப்படும் நண்டுகள் வைத்திருக்கும் ஒரு பேரினம் *Discoplax* மற்றும் *Cardisoma* 

## மேற்கோள்கள்

## வெளி இணைப்புகள்

*  
* 

பகுப்பு:நண்டுகள்
பகுப்பு:நண்டு பேரினங்கள்
பகுப்பு:கணுக்காலி பேரினங்கள்
திசுகோபிளாக்சு

***திசுகோபிளாக்சு*** (*Discoplax*) என்பது நிலப்பரப்பு நண்டுகளின் ஜிகார்சினிடே குடும்பத்தில் உள்ள ஒரு பேரினமாகும். இது *[[கார்டிசோமா]]* பேரினத்துடன் மிகவும் நெருக்கமாகத் தொடர்புடையது.

ஆறு அங்கீகரிக்கப்பட்ட சிற்றினங்கள் இந்தப் பேரினத்தின் கீழ் உள்ளன.  அவை:

* திசுகோபிளக்சு செலெசிடி 
* *திசுகோபிளாக்சு கிராசிலிபிசு* என்ஜி & கினோட், 2001
* *திசுகோபிளாக்சு லாங்கிப்சு* ஏ. மில்னே-எட்வர்ட்ஸ், 1867
* *திசுகோபிளாக்சு மேக்னா* என்ஜி & ஷிஹ், 2014
* *திசுகோபிளாக்சு மைக்கேலிசு* என்ஜி & ஷிஹ், 2015
* *திசுகோபிளாக்சு ரோட்டுண்டா* (குய் & கெய்மார்ட், 1824)

## மேலும் காண்க

* *துர்காயானா* - முன்னர் *திசுகோபிளாக்சு* மற்றும் *[[கார்டிசோமா]]*

## மேற்கோள்கள்

பகுப்பு:நண்டுகள்
பகுப்பு:நண்டு பேரினங்கள்
பகுப்பு:கணுக்காலி பேரினங்கள்
சேரகுல வேளாளர்

**[[வேளாளர்]]** சாதியின் ஒரு சிறிய உட்பிரிவே **சேரகுல வேளாளர்** ஆகும். இவர்கள் பிள்ளை பட்டத்தை மட்டுமே பயன்படுத்துகின்றனர்.

வெள்ளாளர்கள் தாங்கள் வசிக்கும் இடம், தொழில் இவற்றை வைத்து தங்களை அடையாளப்படுத்திக் கொள்வர். அதன்படி கரூர், கோவை, பொள்ளாச்சி, திருப்பூர், பாலக்காடு என சேரன் ஆண்ட பகுதியில் வசிக்கும் வெள்ளாளர் **சேரகுல வேளாளர்** என அழைக்கப்படுகின்றனர்.

## சேரமான் பெருமாள் நாயனார்
சேரகுல வேளாளர்களுக்கு **சேரமான் பெருமான்** ஒரு குலகுருவாக இருக்கிறார். சேரமான் பெருமாள் நாயனாரின் சிலை கோவை, பேரூர் கோவிலில் அமையப்பெற்றுள்ளது. பேரூரில் வருடந்தோறும் (ஆடி-சுவாதி யில்) குரு பூசை வழிபாடும், பேரவைக் கூட்டமும் நடந்து வருகிறது. இதனை தமிழ்நாடு சேரகுல வேளாளர் சங்கம் சிறப்பாகச் செய்து வருகிறது.

## வாழும் பகுதிகள்
சேரகுல வேளாளர் சமுதாய மக்கள் கோவை மற்றும் அதனைச் சுற்றியுள்ள பகுதியில் குறிப்பிடத்தக்களவில் வாழ்கின்றனர்.

கோவையில் சிங்காநல்லூர், குறிச்சி, சுந்தராபுரம், வெள்ளலூர், பேரூர், செல்வபுரம் போன்ற பகுதிகளிலும் பொள்ளாச்சி மற்றும் அதனை ஒட்டியுள்ள பகுதிகளான ஜமீன் ஊத்துக்குளி, சமத்தூர், ஆனைமலை பகுதிகளிலும், திருப்பூர் மாவட்டத்திலுள்ள கணியூர் மற்றும் உடுமலைப்பேட்டையிலும் வாழ்ந்து வருகின்றனர். சிலர் பழனியில் வாழ்ந்து வருகிறார்கள்.

கேரளாவில் பாலக்காடு, இடுக்கி மற்றும் மூணாறு பகுதிகளில் குறைந்த அளவில் வசித்து வருகிறார்கள்.

## சமூக, பொருளாதார நிலை
சேரகுல வேளாளப் பெருமக்கள் ஆராய்ச்சியாளராக, கல்வியாளராக, நில உடைமையாளராக, கணக்காளராக, நில அளவையராக, தொழில் முனைவோராக  அரசியலிலும் இருந்து வருகின்றனர்.
குறைந்த மக்கள் தொகை இருப்பினும் இவர்கள் நல்ல வளர்ச்சியை பெற்றுள்ளனர்.

## மடங்கள்
சேரகுல வேளாளர்களின் சத்திரம்/மடம், பழனி, ஜமீன் ஊத்துக்குளி, சமத்தூர் மற்றும் குறிச்சியில் உள்ளது. இங்கு திருமணம் போன்ற நிகழ்ச்சிகள் நடத்துவதற்கு ஏதுவாக உள்ளது.

## திருமணம்
சேரகுல வேளாளர்களின் எண்ணிக்கை மிகவும் குறைவாக உள்ளது. அவர்கள், **[[பிள்ளை]]** பட்டத்தினுடைய மற்ற உட்பிரிவுகளான சோழிய, பாண்டிய வேளாளர்களுடன் திருமணம் செய்து கொள்கின்றனர்.

பகுப்பு:வேளாளர்
அர. சக்கரபாணி

**அர. சக்கரபாணி** என்பவர் தமிழக அரசியல்வாதியும், தமிழக அமைச்சரும் ஆவார். இவர்  தமிழக சட்டப்பேரவைக்கு தொடர்ச்சியாக ஆறு தேர்தல்களில் ஒட்டன்சத்திரம் தொகுதியில் இருந்து தேர்ந்தெடுக்கப்பட்டார். திராவிட முனேற்றக் கழக கட்சியின் உறுப்பினரான இவர் 1996, 2001, 2006, 2011, 2016, 2021 தேர்தல்களில் வெற்றி பெற்றார். அவர் 2006 முதல் 2011 வரையிலும்,  2011 முதல் 2016 வரையும் 2016 முதல் 2021   திமுக சட்டமன்ற கொறடாவாக இருந்துள்ளார். 2021 தமிழ்நாடு சட்டமன்றத் தேர்தலில் இதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று மு.க. ஸ்டாலின் அமைச்சரவையில்   முதல் முறையாக தமிழக உணவு மற்றும் உணவுப்பொருள் வழங்கல் துறை (உணவு மற்றும் உணவு பொருள் வழங்கல், நுகர்வோர் பாதுகாப்பு, விலைக்கட்டுப்பாடு)  அமைச்சராக நியமிக்கப்பட்டுள்ளார்.

## பிறப்பு
கள்ளிமந்தையம் அருகே ஒரு கிராமத்தில் அர.சக்கரபாணி பிறந்தார்.

## போட்டியிட்ட தேர்தல்கள்

## தேர்தல்
அர.சக்கரபாணி முதல்முதலில்  1996 இல் ஒட்டன்சத்திரம் தொகுதியில் போட்டியிட்டார். இவர் அதிமுகவின் கே. செல்லமுத்தை 36823 வாக்குகள் வித்தியாசத்தில் தோற்கடித்தார். 2001 ஆம் ஆண்டில் அதே தொகுதியில் இருந்து  இரண்டாவது முறையாக போட்டியிட்டார், அதிமுக தமிழகத்தில் ஆட்சியைப் பிடித்தது என்றாலும், அர.சக்கரபாணி 1369 வாக்குகள் வித்தியாசத்தில் தொகுதியை மீண்டும் கைப்பற்றினார். 2006 ஆம் ஆண்டில் மீண்டும் அதே ஒட்டன்சத்திரம் தொகுதியில் இருந்து போட்டியிட்டு 19903 என்ற வாக்கு வித்தியாசத்தில் வென்றார். இவர் திமுக கொறடாவாக தேர்ந்தெடுக்கப்பட்டார். 2011 ஆம் ஆண்டில், அர.சக்கரபாணி 14933 வாக்குகள் வெத்தியாசத்தில் மீண்டும் வென்றார். 2016 தேர்தலில் அர.சக்கரபாணி அதிமுக வேட்பாளர் கிட்டுசாமியை 65727 வாக்கு வித்தியாசத்தில் தோற்கடித்தார். இவரது தொடர் வெற்றியானது மாநிலத்தில்  மறைந்த திமுக தலைவர் கருணாநிதிற்கு அடுத்ததாக உள்ளது.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:12 ஆவது தமிழ்நாடு சட்டமன்ற உறுப்பினர்கள்
பகுப்பு:11 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:தமிழ்நாட்டு அமைச்சர்கள்
பகுப்பு:திண்டுக்கல் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
எபிகிராபசு

பகுப்பு:நண்டுகள்
பகுப்பு:நண்டு பேரினங்கள்
***எபிகிராபசு*** (*Epigrapsus*) என்பது நில நண்டுகளின் பேரினங்களுள் ஒன்றாகும். இந்தப் பேரினத்தின் கீழ் இரண்டு சிற்றினங்கள் மட்டுமே உள்ளன. இச்சிற்றினங்கள் அனைத்துண்ணி வகையினைச் சார்ந்தது.

*எபிகிராபசு* பேரினத்தின் கீழ் உள்ள சிற்றினங்கள் பின்வருமாறு:

* *எபிகிராபசு நோட்டசு* (ஹெல்லர், 1865)
* *எபிகிராபசு பொலிடசு* ஹெல்லர், 1862
* *எபிகிராபசு வில்லோசசு* என்ஜி, 2002

## மேற்கோள்கள்
ஜான்கார்தியா

பகுப்பு:நண்டுகள்
பகுப்பு:நண்டு பேரினங்கள்
***ஜான்கார்தியா*** (*Johngarthia*) என்பது ஜிகார்சினிடே நில நண்டுகள் குடும்பத்தினைச் சார்ந்த பேரினம் ஆகும். முன்னர் இது ஜிகார்சினசு பேரினத்தில் சேர்க்கப்பட்டிருந்தது. *ஜான்கார்தியா* பேரினத்தின் கீழ் ஐந்து சிற்றினங்கள் உள்ளன: [குறிப்பு 1]

## குறிப்புகள்

## மேற்கோள்கள்
ஜிகார்சினசு

***ஜிகார்சினசு*** (Gecarcinus) என்பது நில நண்டு குடும்பமான ஜிகார்சினிடேயின் ஒரு பேரினமாகும்.  இந்த நண்டுகள் கரீபியக் கடலிலுள்ள தீவுகள் உட்பட அமெரிக்காவின் வெப்பமான கடலோரப் பகுதிகளில் காணப்படுகின்றன. கடல் தீவுகளிலிருந்து நான்கு சிற்றினங்கள் முன்னர் *ஜிகேர்சினது* துணைப்பேரினமாக, *ஜான்கார்தியா*,  சேர்க்கப்பட்டது. ஆனால் இப்போது *ஜான்கார்தியா* தனிப் பேரினமாகக் கருதப்படுகிறது. இந்த பேரினத்தின் அனைத்து உறுப்பினர்களும் பெரும்பாலும் தரைவாழ் விலங்குகளாகும். இருப்பினும் இவை இனப்பெருக்கம் செய்யக் கடலுக்குத் திரும்புகின்றன (இளம் உயிரிகள் கடலுக்குள் விடப்படுகின்றன). இவை பெரும்பாலும் வண்ணமயமானவை. சிவப்பு, ஆரஞ்சு, ஊதா, மஞ்சள், வெள்ளை அல்லது கறுப்பு நிறத்தில் அதிகமாகக் காணப்படுகின்றன. இதன் விளைவாக சில இனங்கள், குறிப்பாக *ஜி. குவாட்ரடசு* மற்றும் *ஜி. லேட்டரலிசு* மீன் காட்சி வர்த்தகத்தில் பிரபலமடைந்துள்ளன.

## சிற்றினங்கள்

## மேற்கோள்கள்

## மேலும் படிக்க

* Bright, D., & C. Hogue. 1972. *A synopsis of burrowing land crabs of the World and list of their arthropod symbionts and burrow associates.* Contributions in Science. No. 220. Available online (PDF)
* Ng, P., & D. Guinot, 2001. *On the land crabs of the genus Discoplax A. Milne Edwards, 1867 (Crustacea: Decapoda: Brachyura: Gecarcinidae), with description of a new cavernicolous species from the Philippines.* Raffles Bull. Zool. 49: 311-338.
* Türkay, M. 1970. *Die Gercarcinidae Amerikas. Mit einem Anhang uber Ucides Rathbun (Crustacea: Decapoda).* Senckenberg. biol. 51: 333-354.
* Türkay, M. 1987. *Landkrabben.* Natur Mus. 117: 143-150.
* Perger, R., & A. Wall. 2014 The description of a new species of the Neotropical land crab genus Gecarcinus Leach, 1814 (Crustacea, Decapoda, Brachyura, Gecarcinidae). ZooKeys 435: 93–109. doi: 10.3897/zookeys.435.7271

## வெளி இணைப்புகள்
*
*

பகுப்பு:நண்டுகள்
பகுப்பு:நண்டு பேரினங்கள்
புருவாஸ் அருங்காட்சியகம்

**புருவாஸ் அருங்காட்சியகம்** () மலேசியாவின் பேராக் மாநிலத்தில், மஞ்சோங் மாவட்டத்தில், புருவாஸ் நகரில் அமைந்துள்ள ஓர் அருங்காட்சியகம் ஆகும். கி.பி.2-ஆம் நூற்றாண்டில் புருவாஸ் நிலப் பகுதிகளை ஆட்சி செய்த கங்கா நகரத்தின்  அரிய கலைப் பொருட்கள் இந்த அருங்காட்சியகத்தில் காட்சிக்கு வைக்கப்பட்டு உள்ளன.

## வரலாறு

1991 நவம்பர் 25-ஆம் தேதி தொடங்கி 1991 டிசம்பர் 25-ஆம் தேதி வரை, மலேசித் தேசிய அருங்காட்சியகம்; பேராக் மாநில அரசு; மற்றும் மலேசியத் தேசியப் பல்கலைக்கழகம் ஆகிய அமைப்புகள் சார்ந்த வரலாற்று ஆய்வாளர்கள் கங்கா நகரம் பற்றி ஓர் ஆய்வை நடத்தினார்கள்.

### கிராமவாசிகள் கண்டெடுத்த கலைப்பொருட்கள்

புருவாஸ் கிராமவாசிகள் கண்டெடுத்த கலைப்பொருட்கள் மதிப்பாய்வு செய்யப்பட்டன. அத்துடன் பல புதிய வரலாற்று கலைப்பொருட்களும் கண்டுபிடிக்கப்பட்டன. அதே நேரத்தில் மேலதிக ஆய்வுகளும் அவ்வப்போது மேற்கொள்ளப் பட்டன. அப்போது அந்தத் தருணத்தில் அந்தக் கலைப்பொருட்கள் தேசிய அருங்காட்சியகத்தில் வைக்கப்பட்டன. 

புருவாஸ் அருங்காட்சியகம் எனும் ஓர் அருங்காட்சியகம் அமைக்கப்பட வேண்டும். அந்த அருங்காட்சியகத்தில் அனைத்துக் கண்டுபிடிப்புகளும் பாதுகாப்பாக வைக்கப்பட வேண்டும் என்று மலேசிய அருங்காட்சியகத் துறை கருதியது.  

புருவாஸ் நீதிமன்றக் கட்டிடம் புருவாஸ் அருங்காட்சியகமாகப் புதுப்பிக்கப்பட்டது. 6-ஆவது மலேசியா திட்டத்தின் நிதி ஒதுக்கீடுகளைப் பயன்படுத்திப் புருவாஸ் அருங்காட்சியகத்திற்கு நிதியுதவிகள் செய்யப் பட்டன.

### புருவாஸ் அருங்காட்சியகம் திறப்புவிழா

1995 மே 23-ஆம் தேதி, புருவாஸ் அருங்காட்சியகம், தேசிய அருங்காட்சியகத்தின் மலேசிய இயக்குநர் மூலமாகப் பேராக் அரசாங்கத்திடம் ஒப்படைக்கப் பட்டது.

1995 ஜூலை மாதம் பேராக் முதலமைச்சர் டான்ஸ்ரீ ராம்லி நிகா தாலிப், புருவாஸ் அருங்காட்சியகத்தை அதிகாரப்பூர்வமாகத் திறந்து வைத்தார். பின்னர் அந்த அருங்காட்சியகம் பொதுமக்களுக்கும் திறந்து விடப்பட்டது.

ஏறக்குறைய 1800 ஆண்டுகளுக்கு முன்னர் புருவாஸ் பகுதிகளில் கோலோச்சிய கங்கா நகரப் பேரரசின் பல்வேறு அரிய பொக்கிஷங்கள் இந்த அருங்காட்சியகத்தில் காட்சிப்படுத்துகின்றன.

### கங்கா நகரத்தின் அரிய 300 கலைப்பொருட்கள்

புருவாஸ் அருங்காட்சியகத்தில் கங்கா நகரத்தின் 300 கலைப்பொருட்கள் பாதுகாக்கப் படுகின்றன. தவிர கங்கா நகரத்தைப் பற்றிய விளக்கப் படங்கள் மற்றும் கங்கா நகரத்தின் கடந்த காலத்தைப் பற்றிய குறிப்புகளும் அங்கு உள்ளன. 

## மேற்கோள்கள்

பகுப்பு:அருங்காட்சியகங்கள்
பகுப்பு:மலேசிய அருங்காட்சியகங்கள்
பி. மூர்த்தி

**பி. மூர்த்தி** என்பவர் தமிழக அரசியல்வாதியும், தமிழக வணிக வரி, பதிவுத்துறை  அமைச்சர் ஆவார். இவர் மதுரை கிழக்கு சட்டமன்றத் தொகுதியிலிருந்து  திராவிட முனேற்றக் கழகம் சார்பில் தமிழக சட்டமன்ற  உறுப்பினராக தேர்ந்தெடுக்கபட்டு உள்ளார்.

இவர் 2006 தமிழ்நாடு சட்டமன்றத் தேர்தல் சோழவந்தான் தொகுதியிலிருந்து சட்டமன்ற உறுப்பினராக தேர்ந்தெடுக்கபட்டார். 2016, 2021 சட்டமன்றத் தேர்தல்களில் மதுரை கிழக்கு சட்டமன்றத் தொகுதியிலிருந்து சட்டமன்ற உறுப்பினராக  தேர்ந்தெடுக்கபட்டார். இதையடுத்து 2021 மே 7 அன்று தமிழக வணிகவரி மற்றும் பதிவுத்துறை (வணிக வரிகள், பதிவு மற்றும் முத்திரைத்தாள் சட்டம், எடைகள் மற்றும் அளவைகள், கடன் கொடுத்தல் குறித்த சட்டம் உள்ளிட்ட கடன் நிவாரணம், சீட்டுகள் மற்றும் கம்பெனிகள் பதிவு) அமைச்சசராக பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
பகுப்பு:மதுரை மாவட்ட மக்கள்
பகுப்பு:மதுரை அரசியல்வாதிகள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பெருநிறுவனக் குழுமம்

**பெருநிறுவனக் குழுமம்** அல்லது **பல்நிறுவனக் குழுமம்** என்று அறியப்படுவது தாய் நிறுவனங்கள், பற்று நிறுவனங்கள் மற்றும் சேய் நிறுவனங்களின் கூட்டுக் குழுமமாகும். இத்தகைய குழுமம் ஒரே நிறுவனத் தொடராக அறியப்படுவதோடு பொதுவான நிதிமையமும் கட்டுப்பாட்டு மையமும் கொண்டிருக்கும்.

## விவரங்கள்
வரி நிலவரம், கணக்கு வழக்கு, சட்ட நெருக்கடிகள் ஆகியவற்றின் போது பெருநிறுவனக் குழுமங்கள் ஒரே நிறுவனமாய்க் கருதப்படும். பல்வேறு துறைகளில் ஈடுபட்டாலும் ஒரே குழுவாய் இருக்கும் குழுமத்தை பல்துறை பெருநிறுவனக் குழுமம் என்றழைப்பர்.

பெருநிறுவனக் குழுமங்கள் நிறுவன இணைப்புகளாலும் பங்கு வர்த்தக ஆக்கிரமிப்புகளாலும் சாத்தியம் ஆகின்றன. பல்வேறு நாடுகள் பெருநிறுவனச் சட்டம் என்று தனியே ஒரு சட்டம் வகுத்து நெறிமுறைகளை உருவாக்கியுள்ளன.

## மேற்கோள்கள்

பகுப்பு:நிறுவனங்கள்
பகுப்பு:நிறுவனங்களின் வகைகள்
பல்துறை பெருநிறுவனக் குழுமம்

**பல்துறை பெருநிறுவனக் குழுமம்** என்று அறியப்படுவது பல்வேறு துறைகளில் ஈடுபடும் நிறுவனங்களை கொண்ட பெருநிறுவனக் குழுமம் ஆகும். இத்தகைய குழுமங்கள் பெரும்பாலும் சர்வதேச அளவில் செயல்படுவன. 

## விவரங்கள்
பல்துறை பெருநிறுவனக் குழுமம்  பல்வேறு துறைகளில் முதலீடு செய்வதன் மூலம் இழப்பை குறைக்கின்றது. தமக்கு கீழ் செயல்படும் ஒரு கிளை நிறுவனத்தில் ஏற்படும் இழப்பை மற்றொரு கிளை நிறுவனத்தின் மூலம் சரிகட்டும் வாய்ப்பு உள்ளது.

ஆனாலும் துறைகளுக்கு ஏற்ப இத்தகைய குழுமங்களை நிருவகிப்பது கடினம். பண்பாட்டு வேறுபாடுகளால் ஏற்படும் சிக்கல்கள், குறிப்பிட்ட ஒரு துறையின் மீது கவனம் செலுத்த முடியாமை, இதனால் குழுமம் தோல்வி காணும் அபாயம் என்று பல்துறை பெருநிறுவனக் குழுமங்கள் எதிர்கொள்ளும் சவால்கள் அநேகம்.

## மேற்கோள்கள்

பகுப்பு:நிறுவனங்கள்
பகுப்பு:நிறுவனங்களின் வகைகள்
வர்த்தக நிறுவனம்

**வர்த்தக நிறுவனம்** என்று அறியப்படும் நிறுவனம் பல்வேறு வகையான பொருட்களை வாடிக்கையாளர்களிடம் கொண்டு சேர்க்கும் நிறுவனமாகும். இத்தகைய நிறுவனங்கள் பிற நிறுவனங்களுக்காகவோ அரசாங்கம் தொடர்பான காரியங்களுக்காகவோ பொருட்களைக் கொண்டு சேர்க்கின்றன. சில சமயங்களில், பல்விதமான பொருட்களையோ பங்குகளையோ பிற நிறுவனங்களிடம் இருந்து வாங்கி வருவாய்மிக விற்பனை செய்யும் பணிகளிலும் வர்த்தக நிறுவனங்கள் ஈடுபடுவதுண்டு. 

## விவரங்கள்
இறக்குமதி செய்யப்பட்டப் பொருட்களையும் மொத்த விலை விற்பனையாளர்களின் பொருட்களையும் வாடிக்கையாளர்களிடம் கொண்டு சேர்க்கும் தேவை வரும்போது வர்த்தக நிறுவனங்கள் செயல்படுகின்றன. இத்தகைய நிறுவனங்கள் பெருவாரியான இடங்களில் கிளைகள் வைத்திருப்பது எனவே அவசியம் ஆகிறது. மேலும், பல்வேறு நாடுகளின் ஏற்றுமதி இறக்குமதி சட்டங்கள் அறிந்து அதற்கேற்ப செயல்படுவது முக்கியம். விரைவான விநியோகம், தெளிவான கணக்கு வழக்குகள் மற்றும் நவீன சந்தைப்படுத்துதல் உக்திகள் ஆகியவை இத்தகைய நிறுவனங்களின் வணிகமாதிரிகளாக உள்ளன. 

## மேற்கோள்கள்

பகுப்பு:நிறுவனங்கள்
பகுப்பு: நிறுவனங்களின் வகைகள்
பகுப்பு:நிறுவனங்களின் வகைகள்
இணை நிறுவனம்

கணக்கியலில் இணை நிறுவனம் என்று அறியப்படும் நிறுவனம் தன் பங்குகளில் இருபது முதல் ஐம்பது விழுக்காடு பங்குகளை பிற நிறுவனங்களுக்கு விற்று அதன்மூலம் அந்த நிறுவனங்களுடன் கூட்டணி வைத்துக் கொள்ளும் நிறுவனமாகும். ஒரு நிறுவனத்தின் ஐம்பது விழுக்காட்டிற்கும் மேற்பட்ட பங்குகள் பிற நிறுவனங்களின் வசமிருந்தால், அந்நிறுவனம் கிளை நிறுவனம் என்று அழைக்கப்படும். இணை நிறுவனங்களில் கூட்டணி நிறுவனங்கள் முதலீடு செய்வதும் வருவாய் ஏற்படும் இடத்து அதை சரிக்கட்ட முயல்வதும் வாடிக்கை ஆகும். 

## விவரங்கள்
புதியதொரு துறையில் காலடி எடுத்து வைக்கும் ஒரு நிறுவனமானது, அந்தத் துறையிலேயே செயல்படும் ஒரு நிறுவனத்துடன் கூட்டணி வைக்கும் பொருட்டு, அந்நிறுவனத்தின் பங்குகளை வாங்குவதும், இரு நிறுவனங்கள் இணைந்து தங்கள் முதலீடுகளை பங்கிட்டு புதியதொரு துறையில் இறங்கும் போதும், நிறுவனங்கள் ஒன்றுக்கொன்று இணை நிறுவனம் ஆகின்றன. 

## மேற்கோள்கள்

பகுப்பு:நிறுவனங்கள்
பகுப்பு:நிறுவனங்களின் வகைகள்
சா. மு. நாசர்

**சா. மு. நாசர்** என்பவர் ஒரு தமிழக அரசியல்வாதி மற்றும் தமிழக  அமைச்சராவாரும். திமுகவைச் சேர்ந்தவரான சா.மு. நாசர் 2016 தமிழ்நாடு சட்டமன்றத் தேர்தலில் தமிழக சட்டமன்றத்துக்கு தி.மு.க. சார்பில்  ஆவடி சட்டமன்றத் தொகுதியில்  போட்டியிட்டு மாஃபா பாண்டியராஜனிடம் சொற்ப வாக்குகள் வித்தியாசத்தில் தோல்வியுற்றார். 2021 தமிழ்நாடு சட்டமன்றத் தேர்தலில் அதே தொகுதியில் இருந்து சட்டமன்ற உறுப்பினராக மீண்டும் தேர்ந்தெடுக்கபட்டார். இதையடுத்து 2021 மே 7 அன்று தமிழக பால்வளத் துறை (பால் வளம் மற்றும் பால் பண்ணை வளர்ச்சி) அமைச்சசராக பதவியேற்றார்.. 9 மே 2023 அன்று அமைச்சர் பதவியிலிருந்து நீக்கப்பட்டார். 29 செப்டம்பர் 2024 அன்று நடைபெற்ற அமைச்சரவை மாற்றத்தில் சிறுபான்மையினர் நலத்துறை அமைச்சராகப் பதவியேற்றார். இவர் திருவள்ளூர் தெற்கு மாவட்ட திமுக செயலாளராக உள்ளார்.

## குறிப்புகள்

பகுப்பு:தமிழ்நாட்டு அமைச்சர்கள்
பகுப்பு:திருவள்ளூர் மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திராவிட முன்னேற்றக் கழக அமைச்சர்கள்
மிருகவானி தேசியப் பூங்கா

**மிருகவானி தேசியப் பூங்கா** (*Mrugavani National Park*) என்பது இந்தியாவின் தெலங்காணா மாநிலத்தில் ஐதராபாத்தில் அமைந்துள்ள ஒரு தேசியப் பூங்கா ஆகும். இது, ஐதராபாத்தின் மகாத்மா காந்தி பேருந்து நிலையத்திலிருந்து 20 கி.மீ தொலைவில் உள்ள மொய்னாபாத் மண்டலத்தின் சில்கூரில் அமைந்துள்ளது. மேலும், இது 3.6 சதுர கிலோமீட்டர் (1.4 சதுர மைல்) அல்லது 1211 ஏக்கர் பரப்பளவைக் கொண்டுள்ளது. இது 600 வகையான தாவர இனங்களைக் கொண்டுள்ளது. சுமார் 350 புள்ளிமான்கள் இந்த பூங்காவில் உள்ளன. மேலும், இந்திய குழிமுயல், காட்டுப்பூனை, புனுகுப்பூனை, சாரைப்பாம்பு, கட்டுவிரியன், பூக்கொத்தி 200 க்கும் மேற்பட்ட மயில்கள் போன்ற உயிரனங்களும் உள்ளது.   இன்று இந்த பூங்கா பல்லுயிர் பெருக்கத்தின் தாயகமாகும். பார்வையாளர்களுக்கான அனைத்து வசதிகளும் பூங்காவிற்குள் வழங்கப்பட்டுள்ளன.

## வரலாறு
இது 1994இல் தேசியப் பூங்காவாக அறிவிக்கப்பட்டது.

## இடம்
இந்தப் பூங்கா சில்கூர் பாலாஜி கோயிலுக்கு அருகில் உள்ளது, ஐதராபாத், மகாத்மா காந்தி பேருந்து நிலையத்திலிருந்து சுமார் 20 கி.மீ தொலைவில் உள்ளது. 

## மேலும் காண்க
* மகாவீர் ஹரினா வனஸ்தாலி தேசியப் பூங்கா
* சவகர் மான் பூங்கா

## மேற்கோள்கள்

## வெளி இணைப்புகள்
*Forest Department description

பகுப்பு:Coordinates on Wikidata
பகுப்பு:IUCN வகை II
பகுப்பு:தேசியப் பூங்காக்கள்
பகுப்பு:இந்திய தேசியப் பூங்காக்கள்
பகுப்பு:இந்தியப் பூங்காக்கள்
மகாவீர் ஹரினா வனஸ்தாலி தேசியப் பூங்கா

**மகாவீர் ஹரினா வனஸ்தாலி தேசிய பூங்கா** (*Mahavir Harina Vanasthali National Park*) என்பது இந்தியாவின் தெலங்காணா, மாநிலத்தின் ஐதராபாத்து, சாஹேப் நகர், வனஸ்தாலிபுரத்தில் அமைந்துள்ள ஒரு மான் தேசியப் பூங்காவாகும். இது 13,758 ஏக்கர் பரப்பளவில் பரவியுள்ளது. ஐதராபாத் நகரில் இது நுரையீரலுக்கு இதமான பசுமை நிறைந்த இடமாகும்.

## வரலாறு
1975 ஆம் ஆண்டில் சைனத் துறவி மகாவீரரின் 2500வது நிர்வாண ஆண்டு நினைவு தினத்தை முன்னிட்டு இந்த பூங்காவிற்கு அவரது பெயரிடப்பட்டது. பூங்கா அமைந்துள்ள இடம் ஒரு காலத்தில் ஐதராபாத்தின் ஆட்சியாளர்களான நிசாமிற்கு தனிப்பட்ட வேட்டை மைதானமாக இருந்தது. இந்த விலைமதிப்பற்ற பாரம்பரியத்தை பாதுகாப்பதற்கும் அதை மறுவாழ்வு செய்வதற்கும் ஒரு மான் பூங்கா அமைக்கப்பட்டது. இந்தத் தேசியப் பூங்காவை நிறுவ நிசாம் அரசு நன்கொடையாக வழங்கியது.

## பூங்கா

இந்த தேசிய பூங்காவில் வாழும் விலங்குகளில் சில நூறு புல்வாய் ( ஆந்திராவின் மாநில விலங்கு ), முள்ளம்பன்றிகள், நீர்க்காகம் போன்ற பல பறவை இனங்களும் அடங்கும்.
படிமம்:Fan-throated Lizard (Sitana ponticeriana) W2 IMG 7581.jpg|விசிறித்தொண்டை ஓணான்
படிமம்:Blister Beetle (Hycleus) on Dolichandrone falcata flower W2 IMG 7431.jpg|ஆரஞ்சு கொப்புள வண்டு 
படிமம்:White-naped Woodpecker (Chrysocolaptes festivus) in Hyderabad W IMG 7547.jpg|மரங்கொத்தி


## சுற்றுச்சூழல் சுற்றுலா
இந்தப் பூங்கா ஐதராபாத்தின் புறநகரில், ஐதராபாத் - விஜயவாடா சாலையில் அமைந்துள்ளது. இது நகரத்திலிருந்து எளிதில் அணுகக்கூடிய தூரத்தில் உள்ளது. இந்த பூங்காவை தெலங்காணா அரசின் வனத்துறை பராமரிக்கிறது. வழிகாட்டப்பட்ட சுற்றுப்பயணங்கள் பூங்காவிற்குள் கிடைக்கின்றன.

விலங்குகளை கண்டுகளிக்க சஃபாரி வாகனம் மூலம் பூங்காவிற்குள் நுழைய விரும்பும் நபர்களுக்கு நுழைவு கட்டணம் உண்டு. நுழைவு கட்டண விவரங்கள் பூங்கா வலை தலத்தில் கிடைக்கின்றன

* மிருகவானி தேசியப் பூங்கா
* சவகர் மான் பூங்கா
* காசு பிரம்மானந்த ரெட்டி தேசியப் பூங்கா

## மேற்கோள்கள்

## வெளி இணைப்புகள்

* Official site

பகுப்பு:Coordinates on Wikidata
பகுப்பு:IUCN வகை II
பகுப்பு:தெலங்காணா
பகுப்பு:தேசியப் பூங்காக்கள்
பகுப்பு:இந்தியப் பூங்காக்கள்
பகுப்பு:இந்திய தேசியப் பூங்காக்கள்
கார்டிசோமா அர்மாட்டம்

***கார்டிசோமா அர்மாட்டம்*** (*Cardisoma armatum*) என்பது நிலத்தில் வாழக்கூடிய நண்டு இனம்.

## பெயர்கள்
**(ஆப்பிரிக்க) வானவில் நண்டு**, **(நைஜீரிய) நிலவு நண்டு** அல்லது **தேசபக்த நண்டு** இந்த நண்டு அழைக்கப்படுகிறது. முதிர்ச்சியடைந்த நண்டு *சோப்பு நண்டுகள்* என மீன் காட்சியகத்தில் பயன்படுத்தப்படுகின்றன. இந்த பெயரானது இந்த நண்டின் ஆக்குரோசமான தன்மையின் காரணமாக உருவானது. செல்லப்பிராணியாக வளர்க்கப்படும் கடைகளுக்கு அனுப்பப்படும் போது, இவை சண்டையிடும் போது ஏற்படும் இழப்பினைத் தடுக்க சோப்பு பெட்டிகளில் அடைத்து அனுப்பப்படுகின்றன. *சந்திரன் நண்டு* மற்றும் *சோப்பு நண்டு* எனும் பெயர்கள் பிற ஒத்த வகை நண்டுகளுக்கும் பயன்படுத்தப்படுகின்றன. இதனால் இதர வண்ணமயமான மூன்று சிற்றினங்களான *ஜிகார்சினசு ரூரிகோலா, ஜி. குவாட்ரேடசு* மற்றும் *[[கார்டிசோமா]] கார்னிபெக்சு* இடையே குழப்பத்தினை ஏற்படுத்துகின்றன. தில் *கா. கார்னிபெக்சு* தவிரப் பிற சிற்றினங்கள் அமெரிக்காவினைச் சார்ந்தவை.

## விநியோகம்
*கார்டிசோமா அர்மாட்டம்* மேற்கு ஆபிரிக்காவின் கடலோரப் பகுதிகளிலிருந்து தோன்றியது. ஆனால் இது சில வடிநிலப் பகுதிகளிலும் (எ.கா. வோல்ற்றா ஆறு வடிநிலம்), மற்றும் கேப் வர்டி போன்ற தீவுகளிலும் காணப்படுகிறது.

## விளக்கம்
இளமையில் இந்நண்டுகள் பொதுவாக நீலம்/ஊதா நிற மேலோடுடன், சிவப்பு நிற கால்கள் மற்றும் வெண்மையான நகங்களைக் கொண்டுள்ளன. வளர்ச்சியடையும் போது இந்த நிறம் பொதுவாக மங்கிவிடும். இவை மேலோட்டின் அளவு 20 செ.மீ. வரை வளரலாம். வளர்ப்பில் உள்ள நண்டுகள் இந்த நீளத்தினை எட்டிப்பிடிக்கின்றன.

## சூழலியல் மற்றும் வாழ்க்கைச் சுழற்சி
இந்த நண்டுகள் தமது உணவில் முக்கியமாகப் பழம், தாவரங்கள் மற்றும் மாமிசங்களை எடுத்துக்கொள்கின்றன. இவை தன்னின உயிருண்ணியாக அறியப்படுகின்றன. சிறிய நண்டுகள், சிறிய ஊர்வன மற்றும் நீர்நில வாழ்வன, மெல்லுடலிகள், மீன் மற்றும் பூச்சிகளைப் பிடிக்க முடிந்தால் அவற்றை உட்கொள்ளும். இளம் மற்றும் வயது வந்த நண்டுகள் அதிக நேரத்தை வறண்ட நிலத்தில் செலவிடுகின்றன. பெண்கள் நண்டுகள் தங்கள் முட்டைகளை விடுவிக்கக் கடலுக்குச் செல்கின்றன. கருவளர்ச்சியடைந்த முட்டையிலிருந்து நுண்ணிய உயிரிகள் வெளியேறுகின்றன. பின்னர் இவை இளம் நண்டுகளாக உருவாகின்றன. வளர்ச்சியடையும் போது, இந்நண்டுகள் நிலவாழ்வினைத் தொடங்க வேண்டும். அவ்வாறு நிலவாழ்வினைத் தொடங்காத நண்டுகள் வளர்ச்சியின் காரணமாக நீரில் மூழ்க நேரிடும். இவை நில நண்டு வகையினைச் சார்ந்ததால் இவற்றால் நீண்ட காலம் நீரில் மூழ்கி இருக்க முடியாது.

## மேற்கோள்கள்

பகுப்பு:நண்டுகள்
ஜிகார்கோய்டியா

***ஜிகார்கோய்டியா*** (*Gecarcoidea*) என்பது நிலநண்டுகளின் பேரினங்களுள் ஒன்றாகும். இந்நண்டுகள் காடுகளில் வாழ்கின்றன. ஆனால் இனப்பெருக்கம் செய்யக் கடற்கரைக்கு வருகின்றன. வறண்ட கோடையில் நண்டுகள் செயலற்ற நிலையில் இருக்கும். ஈரப்பதமான காலங்களில் இவை இடம்பெயரத் தயாராக உள்ளன.

இரண்டு சிற்றினங்கள் இந்தப் பேரினத்தின் கீழ் அங்கீகரிக்கப்பட்டுள்ளன:

## மேற்கோள்கள்

## வெளி இணைப்புகள்

*    
* 

பகுப்பு:நண்டுகள்
பகுப்பு:நண்டு பேரினங்கள்
சி. வெ. கணேசன்

**சி. வெ. கணேசன்** (*C. V. Ganesan*) என்பவர் திராவிட முன்னேற்றக் கழகத்தின் அரசியல்வாதியும், திட்டக்குடி தொகுதி சட்டமன்ற உறுப்பினரும் தமிழ்நாடு அமைச்சரவையில் தொழிலாளர் நலன் மற்றும் திறன் மேம்பாட்டுத்துறை அமைச்சரும் ஆவார்.

## இளமை
1959ஆம் ஆண்டு சூன் 16ஆம் நாள் தமிழ்நாட்டில் உள்ள கடலூர் மாவட்டம் திட்டக்குடி வட்டம் கழுதூர் கிராமத்தில் வெங்கடன் மற்றும் சின்னம்மாள் தம்பதியரின் மகனாகப் பிறந்தார்.

## கல்வி
வேலூர் முத்துரங்கம் அரசுக் கல்லூரியில் இளங்கலைப் பட்டத்தினை முடித்த கணேசன், 1984ஆம் ஆண்டு சென்னை பல்கலைகழத்தில் முதுகலைப் படிப்பும், 1986ஆம் ஆண்டு அண்ணமலை பல்கலைக்கழகத்தில் இளங்கலை கல்வியியல் படிப்பினை முடித்தார். திருச்சிராப்பள்ளி அரசு சட்டக் கல்லூரியில் இளங்கலைச் சட்டப் படிப்பினையும் இவர் முடித்துள்ளார்.

## அரசியல் வாழ்க்கை
### முதல்முறை சட்டமன்ற உறுப்பினர்
திராவிட முன்னேற்றக் கழகத்தின் உறுப்பினரான கணேசன் 1989ஆம் ஆண்டு நடைபெற்ற தமிழ்நாடு சட்டமன்றத் தேர்தலில் கடலூர் மாவட்டம் மங்களூர் சட்டமன்றத் தொகுதியில்  திராவிட முன்னேற்றக் கழகம் சார்பில் போட்டியிட்டு முதன்முறையாக சட்டமன்ற உறுப்பினராக தேர்ந்தெடுக்கப்பட்டார்.

### நாடாளுமன்ற உறுப்பினர்
1996ஆம் ஆண்டு நடைபெற்ற நாடாளுமன்றத் தேர்தலில் சிதம்பரம் தொகுதியிலிருந்து இந்திய நாடாளுமன்ற கீழவையான மக்களவை உறுப்பினராக தேர்ந்தெடுக்கப்பட்டு பணியாற்றி உள்ளார்.

### மீண்டும் சட்டமன்ற உறுப்பினர்
2016ஆம் ஆண்டு தமிழ்நாடு சட்டமன்றத் தேர்தலில் திமுக சார்பில் திட்டக்குடி சட்டமன்றத் தொகுதியில் போட்டியிட்டு சட்டமன்ற உறுப்பினராக தேர்ந்தெடுக்கப்பட்டு பணியாற்றினார்.

### தமிழ்நாடு அமைச்சரவையில் அமைச்சர்
2021ஆம் ஆண்டு தமிழ்நாடு சட்டமன்றத் தேர்தலில் திமுக சார்பில் திட்டக்குடி சட்டமன்றத் தொகுதியில் மீண்டும் போட்டியிட்டு சட்டமன்ற உறுப்பினராகத் தேர்ந்தெடுக்கப்பட்டார். இதன் பின்னர் பதவியேற்ற மு. க. ஸ்டாலின் அமைச்சரவையில்  தொழிலாளர் நலன் மற்றும் திறன் மேம்படுத்துறை அமைச்சராக உள்ளார்.  
## குடும்பம்
கணேசன், பவானி என்பவரை வாழ்க்கை துணைவியாக ஏற்றார். இந்த இணையருக்கு கவிதா லட்சுமி, கனிமொழி, கலையரசி, சிந்துஜா, நிவேசு என்ற நான்கு மகள்களும் வெங்கடேசன் என்ற ஒரு மகனும் உள்ளனர். இவரின் மனைவி பவானி, 9 திசம்பர் 2021 அன்று காலமானார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
மா. மதிவேந்தன்

**மா. மதிவேந்தன்** (பிறப்பு: 25 திசம்பர் 1984) ஒரு தமிழ்நாட்டு அரசியலர் மற்றும் மருத்துவர் ஆவார். திராவிட முன்னேற்றக் கழக (திமுக) உறுப்பினரான இவர், மே 2021 முதல் இராசிபுரம் தொகுதிக்கான தமிழ்நாடு சட்டப் பேரவை உறுப்பினராகவும் மு. க. ஸ்டாலின் தலைமையிலான மாநில அமைச்சரவையில் அமைச்சராகவும் பணியாற்றி வருகிறார்.

## கல்வி
இவர் 2002-இல் இராசா முத்தையா அரசு மருத்துவக் கல்லூரியில் சேர்ந்து இளநிலை மருத்துவம் மற்றும் அறுவையியல் மற்றும் எம்.டி. பயின்றார்.

## தனி வாழ்க்கை
தற்போது இவர் இராசிபுரத்தில் வசித்து வருகிறார். இவருக்கு சிவரஞ்சினி என்ற மனைவியும்,  ஒரு மகளும் உள்ளனர். இவரின் தந்தை அருந்ததிய சமூகத்தை சேர்ந்த மருத்துவர் மாயவன். இவர் நாமக்கல் சட்டமன்ற தொகுதியிலும் ராசிபுரம் மக்களவை தொகுதியிலும் போட்டியிட்டு தோல்வியடைந்தார். திமுகவில் இருந்த இவர் வைகோ திமுகவில் இருந்து வெளியேற்றப் பட்ட போது அவருடன் வெளியேறி மதிமுகவில் சேர்ந்தார். பின்பு சில ஆண்டுகள் கழித்து மீண்டும் திமுகவுக்கே வந்தார். நாமக்கல்லில் சாந்தி மருத்துவமனையை நடத்தி வருகிறார். தற்போது மதிவேந்தன் அம்மருத்துவமனையின் பொறுப்பை எடுத்து நடத்தி வருகிறார்.

## அரசியல்
இவர் 2021 தமிழ்நாடு சட்டமன்றத் தேர்தலில் நாமக்கல் மாவட்டம், இராசிபுரம் சட்டமன்றத் தொகுயில் முன்னாள் அமைச்சர் சரோஜாவை தோற்கடித்து சட்டமன்ற உறுப்பினராகத் தேர்ந்தெடுக்கப்பட்டார். இதையடுத்து 2021 மே 7 அன்று சுற்றுலா துறை அமைச்சசராக பதவியேற்றார். உதயநிதி ஸ்டாலின் அமைச்சராக பதவியேற்ற பொழுது பல அமைச்சர்களின் துறைகள் மாற்றப்பட்டன அதில் மதிவேந்தனுக்கு வனத்துறை ஒதுக்கப்பட்டது, இவரிடமிருந்த சுற்றுலாதுறை முன்பு வனத்துறையை பார்த்த அமைச்சர் ராமச்சந்திரனுக்கு ஒதுக்கப்பட்டது

## மேற்கோள்கள்

பகுப்பு:1984 பிறப்புகள்
பகுப்பு:வாழும் மக்கள்
பகுப்பு:நாமக்கல் மாவட்ட மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
காற்றுக்கென்ன வேலி (தொலைக்காட்சித் தொடர்)

**ராஜா பார்வை** என்பது 18 சனவரி 2021 ஆம் ஆண்டு முதல் விஜய் தொலைக்காட்சியில் திங்கள் முதல் சனி வரை பகல் 1 மணிக்கு ஒளிபரப்பான குடும்ப காதல் நாடகத் தொடர் ஆகும். இது 'மொஹார்' என்ற வங்காள மொழித் தொடரின் மறு ஆக்கம் ஆகும்.

இந்த தொடர் 'தஞ்சை ஆர்.கே' என்பவர் இயக்கத்தில் 'பிரியங்கா குமார்' மற்றும் 'சுவாமிநாதன் ஆனந்தராமன்' ஆகியோர் முன்னணி கதாபாத்திரத்தில் நடிக்க 'அபிஷேக் ரெகே' என்பவர் எண்டெமால் ஷைன் இந்தியா என்ற நிறுவனத்தின் மூலம் தயாரித்துள்ளார். இந்த தொடரின் இறுதி அத்தியாயம் 30 செப்டம்பர் 2023 அன்று ஒளிபரப்பப்பட்டது மற்றும் 809 அத்தியாயங்களுடன் நிறைவு பெற்றது.

## நடிகர்கள்
### முதன்மை கதாபாத்திரம்
* பிரியங்கா குமார் - வெண்ணிலா
* தர்ஷன் கே. ராஜு (2021) →  சுவாமிநாதன் ஆனந்தராமன்  (2021-2023) - சூர்யா மகாதேவன்
* மாளவிகா அவினாஷ் (2021) → ஜோதி ராய் (2021-2023) → ஹர்ஷா நாயர் (2023) - சாரதா மகாதேவன்
* பானு பிரகாஷ் - மகாதேவன்

### துணைக் கதாபாத்திரங்கள்
* ஜனனி அசோக் - மது  
* ஸ்ரீதேவி அசோக் - சியாமளா 
* மானஷ் சாவளி - மாதவன் 
* மதன் - விஷ்ணு  
* ஆட்சிதா அசோக் - அபி  
* ரேஸ்மா - சௌமியா  
* பிரீத்தா ரெட்டி - ஆனந்தி  
* ஹேமா ராகேஷ் - இந்துமதி  
*  ஆர்த்தி ராம்குமார் - பானுமதி 
* தருண் மாஸ்டர் - சிவநாதம்  
* வீனா வெங்கடேஷ் - மீனாட்சி  
* சிவகுமார் 
* பத்மினி - வாசுகி  
* நளினிகாந்த் - வரதராஜன்  
* சியாம் சுந்தர் 
* சாமி - மரகதம்

## நேர அட்டவணை
இந்த தொடர் 18 சனவரி 2021 முதல் 13 மார்ச்சு 2021 வரை திங்கள் முதல் வெள்ளி வரை பகல் 1:30 மணிக்கு ஒளிபரப்பானது. பின்னர் 15 மார்ச்சு 2021 முதல் நேரம் மாற்றப்பட்டு திங்கள் முதல் சனி வரை மாலை 6:30 மணிக்கும் பின்னர் 12 ஜூலை 2021 முதல் மாலை 6 மணிக்கும் ஒளிபரப்பானது.

## மதிப்பீடுகள்
கீழேயுள்ள அட்டவணையில் **நீல எண்கள்** மிகக் குறைந்த மதிப்பீடுகளையும் **சிவப்பு எண்கள்**  மிக உயர்ந்த மதிப்பீடுகளைக் குறிக்கும்.

## சர்வதேச ஒளிபரப்பு
* இந்த தொடர் விஜய் தொலைக்காட்சி மற்றும் விஜய் தொலைக்காட்சி எச்டி (உயர் வரையறு தொலைக்காட்சி) மூலம் உலகம் முழுதுவதும் ((ஆசியா: இலங்கை, தென்கிழக்காசியா), ஐரோப்பா, அமெரிக்காக்கள், மத்திய கிழக்கு நாடுகள்) போன்ற நாடுகளில் பார்க்க முடியும்.
* இந்த தொடரின் பகுதிகள் ஹாட் ஸ்டார் என்ற இணைய மூலமாகவும் பார்க்க முடியும்.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் காதல் தொலைக்காட்சி நாடகங்கள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2021 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:வங்காளியில் இருந்து மறு-ஆக்கம் செய்யப்பட்ட தமிழ்த் தொலைக்காட்சித் தொடர்கள்
பகுப்பு:2023 இல் நிறைவடைந்த தமிழ்த் தொலைக்காட்சி நிகழ்ச்சிகள்
என். கயல்விழி செல்வராஜ்

**என். கயல்விழி செல்வராஜ்** (*N. Kayalvizhi Selvaraj*) என்பவர் ஓர் இந்திய அரசியல்வாதியும், திராவிட முன்னேற்றக் கழகத்தினைச் சார்ந்த தமிழக அமைச்சரும் ஆவார். 
 
கயல்விழி எம்.காம்., பி.எட்., படித்துள்ளார். இவரின் கணவர் கே. செல்வராஜ் ஒரு வழக்கறிஞராவார். இந்த இணையருக்கு எஸ். திலீபன், வழக்கறிஞருக்கு படித்த எஸ். கே. உதயசூரியன் ஆகிய மகன்கள் உள்ளனர்.

இவர் 2021 தமிழ்நாடு சட்டமன்றத் தேர்தலில், திருப்பூர் மாவட்டத்தில் உள்ள தாராபுரம் சட்டமன்றத் தொகுயில் சட்டமன்ற உறுப்பினராக  தேர்ந்தெடுக்கபட்டார். இதையடுத்து 2021 மே 7 அன்று ஆதிதிராவிடர் நலத்துறை (ஆதி திராவிடர் நலன், மலைவாழ் பழங்குடியினர்கள் மற்றும் கொத்தடிமை தொழிலாளர்கள் நலன்) அமைச்சசராக பதவியேற்றார்.

## மேற்கோள்கள்

பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
பகுப்பு:தமிழ்நாட்டு அமைச்சர்கள்
பகுப்பு:தமிழ்நாட்டு பெண் அமைச்சர்கள்
அழுகுடல்

thumb| மேற்கு ஆஸ்திரேலியாவின் பில்பாரா பகுதியில் ஒரு ஆப்பு-வால் கழுகு மற்றும் கேரியன் ( ரோட்கில் கங்காரு).
**அழுகுடல்** (*Carrion*) (ஆங்கிலச் சொல்லான கேரீயான்லத்தீன் சொல்லான *காரோ*விலிருந்து வந்தது. இதன் பொருள் "இறைச்சி" என்பதாகும்) என்பது மனித உடல் உட்பட இறந்த விலங்குகளின் சிதைந்துபோகும் சதையினைக் குறிப்பதாகும்.

## கண்ணோட்டம்
பெரும்பாலான சுற்றுச்சூழல் அமைப்புகளில் ஊனுண்ணி மற்றும் அனைத்துண்ணிகளுக்கு முக்கிய உணவாக அழுகுடல் உள்ளது. அழுகுடலை உண்ணும் தோட்டி விலங்குகளாக காகங்கள், பிணந்தின்னிக் கழுகுகள், புது உலகு கழுகு, பாறுகள், கழுகுகள், கழுதைப்புலி, விர்ஜீனியா பைக்கீரி, டாஸ்மேனியன் டெவில், அமெரிக்கக் குள்ளநரி மற்றும் கொமோடோ டிராகன்கள் ஆகியவை அடங்கும். பல முதுகெலும்பிலிகள், புதைக்கும் வண்டுகள், அத்துடன் கேலிபோரிட் ஈக்கள் (இதில் மிக முக்கியமான சிற்றினம் *கேலிப்போரா வாமிடோரியா*) சதை-ஈக்கள்  அழுகிய உடலை உணவாக உண்பதன் மூலம் நைட்ரஜன் மறுசுழற்சி மற்றும் விலங்கு கார்பனில் முக்கிய பங்குவகிக்கின்றது.

[thumb| [செம்மறியாடு|செம்மறியாட்டின் அழுகுடலில் ஈக்கள்]]
விலங்கு இறக்கும் தருணத்தில் உடல் சிதைவடையத் தொடங்குகிறது. மேலும் இது அதிகளவில் பூச்சிகளை ஈர்க்கின்றன. இப்பொழுதுபாக்டீரியாக்கள் பெருகத்தொடங்கி உடலைச் சிதைக்கின்றன. விலங்கு இறந்த சில நாட்களுக்குப் பிறகு, அதன் உடல் பாக்டீரியாக்கள் இருப்பதாலும், அழுகுடலிலிருந்து கேடவெரின் மற்றும் புட்ரெசின் வெளியேற்றத்தால் துர்நாற்றம் வெளியேறத் தொடங்கும்.

சில தாவரங்களும் பூஞ்சைகளும் அழுகுடல் சிதைவது போன்ற மத்தினை வெளியிட்டு இனப்பெருக்கத்திற்கு உதவும் பூச்சிகளை ஈர்க்கின்றன. இத்தகைய தாவரங்கள் அழுகுடல் பூக்கள் என்று அழைக்கப்படுகின்றன. ஸ்டிங்க்ஹார்ன் காளான்கள் இந்த குணாதிசயத்துடனான பூஞ்சைக்கு எடுத்துக்காட்டாகும்.
[இடது|thumb| குளிர்காலத்தில் [யெல்லோஸ்டோன் தேசியப் பூங்கா|யெல்லோஸ்டோன் தேசிய பூங்காவின் லாமர் பள்ளத்தாக்கில் எல்க் அழுகுடல் அமெரிக்கக் குள்ளநரியின் உணவாகிது.]]
சில நேரங்களில் நோயினால் பாதிக்கப்பட்ட அழுகுடலைத் தொடக்கூடாது. இலக்கியத்தில் இறந்த மற்றும் அழுகிய உடல்களை விவரிக்க கேரியன் என்ற சொல் பயன்படுத்தப்பட்டுள்ளன. எடுத்துக்காட்டு வில்லியம் சேக்சுபியரின் *[[ஜூலியஸ் சீசர்]]* (III.i) நாடகம்.
'ஹவோக்' என்று அழவும், போரின் நாய்களை நழுவ விடவும்; இந்த மோசமான செயல் பூமிக்கு மேலே இருக்கும் அழுகுடல் (கேரியன்) ஆண்களுடன், அடக்கம் செய்ய உறுமல்.மற்றொரு உதாரணம் டேனியல் டெஃபோவின் *[[ராபின்சன் குரூசோ|ராபின்சன் குரூசோவி]]*ல் முதன்மை கதாபாத்திரம் உணவுக்காக அறியப்படாத ஒரு பறவையைக் கொன்றுவிடுகிறது. ஆனால் "அதன் சதை அழுகுடல் (கேரியன்), மற்றும் எதற்கும் பொருந்தாது" என்ற வரிகள் வருவதைக் காணலாம்.

## நோஹைட் சட்டத்தில்
உல்லாவின் (டால்முடிஸ்ட்) முப்பது எண்ணிக்கை சட்டத்தில் மனிதர்கள் அழுகுடலை உட்கொள்வதை தடைசெய்யப்பட்டுள்ளது. இந்த எண்ணிக்கை நிலையான ஏழு சட்ட எண்ணிக்கையுடன் கூடுதலாக உள்ளது. பல நூற்றாண்டுகளாக இழந்த பின்னர் ஷ்முவேல் பென் ஹோஃப்னி காவ்னின் ஜூடியோ-அரபு எழுத்திலிருந்து வெளியிடப்பட்டது.

## மேற்கோள்கள்

பகுப்பு:சூழலியல்
பகுப்பு:ஊனுண்ணிகள்
துர்கயானா

***துர்கயானா*** (*Tuerkayana*) என்பது பெரிய நில நண்டுகளின் பேரினமாகும். இந்தப் பேரினம், ''கார்டிசோமா'' பேரினத்திலிருந்து இரண்டு சிற்றினங்களையும், *[[திசுகோபிளாக்சு]]* பேரினத்திலிருந்து இரண்டு சிற்றினங்ளையும் கொண்டு ஜிகார்சினிடே குடும்பத்தினை 2018 பிற்பகுதியில் வகைபிரித்தல் மறு தேர்வுக்குப்பின் உருவாக்கப்பட்டது. மறு உருவாக்கத்தின் காரணமாக *லெப்டோகிராப்சொடெசு* என்ற பேரினத்தினைக் கொண்ட லெப்டோகிராப்சொடிடே குடும்பமும் தோற்றுவிக்கப்பட்டது.

## இனங்கள்
*துர்கயானா* பேரினமானது நான்கு சிற்றினங்களை உள்ளடக்கியது:

* *துர்கயானா செலசுடே* (என்ஜி & கினோட், 2001) (முன்பு *[[திசுகோபிளாக்சு]]*)
* *துர்கயானா* *ஹர்டைப்சு* (டானா, 1851) (முன்பு *[[கார்டிசோமா]]*)
* *துர்கயானா மேக்னம்* (என்ஜி & ஷிஹ், 2015) (முன்பு *[[திசுகோபிளாக்சு]]*)
* *துர்கயானா* *ரோட்டன்டம்* (குவே & கெய்மார்ட், 1824) (முன்பு *[[கார்டிசோமா]]*)

## மேற்கோள்கள்

## வெளி இணைப்புகள்

*  
* 

பகுப்பு:நண்டுகள்
பகுப்பு:நண்டு பேரினங்கள்
ஐதராபாத்து தாவரவியல் பூங்கா

**கோட்லா விஜய பாஸ்கர ரெட்டி தாவரவியல் பூங்கா** அல்லது **ஐதராபாத் தாவரவியல் பூங்கா** (*Hyderabad Botanical Garden*) என்பது ஒரு தாவரவியல் பூங்கா ஆகும். இது தெலங்காணாவின்  ஐதராபாத்தின் கொத்தகுடா என்ற இடத்தில் அமைந்துள்ளது. மாணவர்களுக்குக் கல்வி மற்றும் விழிப்புணர்வுணர்வினையும், ஆராய்ச்சியாளர் மற்றும் தாவரவியலாளர்கள், விலங்கியல் வல்லுநர்களுக்கு "வாழ்க்கை ஆய்வகமாக" இருப்பதற்காக இந்தப் பூங்கா தெலங்காணா மாநில வனத்துறையால் உருவாக்கப்பட்டது. இது ஐதராபாத் தொடருந்து நிலையத்திலிருந்து ஐதராபாத்-மும்பை பழைய நெடுஞ்சாலையில் 16 கிலோமீட்டர் (10 மைல்) தொலைவில் உள்ள மாதாபூரின் அருகில் உள்ளது. ஆந்திராவின் முன்னாள் முதல்வர் கோட்லா விஜய பாஸ்கர ரெட்டியின் பெயர் இந்தப் பூங்காவுக்கு பெயர் சூட்டப்பட்டுள்ளது.

## தோட்டம்
தாவரவியல் பூங்கா நவீன தாவரவியல் பூங்காவின் வசதியை வழங்குவதை நோக்கமாகக் கொண்டுள்ளது. இந்த தோட்டம் 274 ஏக்கர் (1.11 கி.மீ. 2) நிலப்பரப்பில் பரவியுள்ளது. இங்கு 'வங்கள்' என்ற பெயரில் 19 பிரிவுகளை ஏற்படுத்தத் திட்டமிடப்பட்டுள்ளது. முதல் கட்டமாக ஐந்து பிரிவுகளை நிறைவுசெய்து பொதுமக்களுக்கு திறக்கப்பட்டுள்ளது. பிரிவுகளில் மருத்துவத் தாவரங்கள், மரங்கள், பழ மரங்கள், அலங்காரத் தாவரங்கள், நீர்வாழ் தாவரங்கள், மூங்கில் போன்றவை அடங்கும். இந்தப் பூங்கா பெரிய நீர்நிலைகள், வளமான புல்வெளிகள், இயற்கைக் காடுகள்,   நேர்த்தியான பாறை அமைப்புகளைக் கொண்டதாக வடிவமைக்கப்பட்டுள்ளது.

சூலை 2018 இல், தெலங்கானா அமைச்சர் கே. டி. ராமராவ், தாவரவியல் பூங்காவில் புதிதாக உருவாக்கப்பட்ட பொழுதுபோக்கு வசதிகளான நட்சத்திர வனம், ராசி வனம், நவக்கிரக வனம் போன்றவற்றை திறந்து வைத்தார்.

## இடம்
சூழலியல் சுற்றுலாத் தலமான இந்தத் தாவரவியல் பூங்கா ஐதராபாத்திலிருந்து சுமார் 16 கிலோமீட்டர் தொலைவில் ஹைடெக் நகரத்திற்கு அருகிலுள்ள கோந்தாபூரில் உள்ள கொத்தகுடாவில் உள்ளது. இங்கு தங்கும் விடுதிகள் கிடைக்கின்றன.

* நேரு விலங்கியல் பூங்கா
* ஐதராபாத்து பல்லுயிர் பூங்கா
* விசாகப்பட்டினம் பல்லுயிர் பூங்கா

## மேற்கோள்கள்

## வெளி இணைப்புகள்

* 
* 
* 

பகுப்பு:Coordinates on Wikidata
பகுப்பு:இந்தியத் தாவரவியல் பூங்காக்கள்
பகுப்பு:தெலங்காணா
கார்டிசோமா கார்னிபெக்சு

பகுப்பு:நண்டுகள்
***கார்டிசோமா கார்னிபெக்சு*** (*Cardisoma carnifex*) என்பது ஆப்பிரிக்காவின் கிழக்கு கடற்கரை மற்றும் செங்கடல் முதல் இந்தோ-பசிபிக் வழியாக வரி தீவுகள் மற்றும் துவாமோட்டு தீவுக்கூட்டம் வரை கடலோரப் பகுதிகளில் காணப்படும் ஒரு வகை நிலநண்டு ஆகும். இவற்றின் வரம்பு வடக்கு ஆஸ்திரேலியா மற்றும் கோக்கோசு (கீலிங்) தீவுகளிலும் உள்ளது.

## மேற்கோள்கள்

## வெளி இணைப்புகள்
*    
*
ஐதராபாத்து பல்லுயிர் பூங்கா

**பல்லுயிர் பூங்கா** (*Biodiversity park* ) என்பது அயல் சூழலில் தாவரங்களைப் பாதுகாக்கும் தாவரவியல் பூங்கா ஆகும். இது தெலங்காணாவின் ஐதராபாத்தில் அமைந்துள்ளது. இது 2012இல் நடைபெற்ற உயிரியல் பன்முகத்தன்மை தொடர்பான மாநாட்டின் போது நிறுவப்பட்டது. இது இந்தியப் பிரதமர் மன்மோகன் சிங் நினைவுச் சின்னத்துடன் திறந்து வைத்தார்.  இது சனவரி 19, 2015 முதல் காச்சிபௌலியில் பொதுமக்களுக்காக திறக்கப்பட்டது.  தெலங்காணா மாநில தொழில்துறை உள்கட்டமைப்பு கழகம்  தளவமைப்புக்குள் ரூ. 2 கோடி செலவில் இந்த பூங்கா அமைக்கப்பட்டது. இப்பூங்கா இராய்துர்க் மெற்றோ நிலையத்திலிருந்து 1.6 கி.மீ. தூரத்திலுள்ளது.

## நினைவுச் சின்னம்
32 அடி உயரமுள்ள நீள்வட்ட நினைவுச்சின்னம் சுண்ணாம்புக் கற்களால் ஆனது. மேலும்,உயிரினங்களின் பரிணாமத்தை சித்தரிக்கிறது (ஒரு அணு, அணுக்கள், புரதங்கள் தொடங்கி, பல்வேறு வகையான வாழ்க்கையின் புத்திசாலித்தனமான மனிதர்களாக உருவாகிறது). இந்த தூணில் இயற்கையின் ஐந்து கூறுகளை (பூமி, காற்று, நீர், நெருப்பு, ஆகாயம் வானம்) குறிக்கும் வட்டங்கள் உள்ளன. கருங்கல்லின் வட்ட பாதை பல்வேறு இனங்களின் பெயர்களுடன் பொறிக்கப்பட்டுள்ளது. தீ வளையம் சிவப்பு கிரானைட் மற்றும் மஞ்சள் சுண்ணாம்புகளால் வரையப்பட்டுள்ளது. கீழே உள்ள "ஈதர்" வளையம் நீலக் கடல் நீரைக் கொண்ட உலக வரைபடத்தைக் காட்டுகிறது. சின்னத்தின் மேற்புறத்தில் டி.என்.ஏவைக் குறிக்கும் இரட்டை குறியீடுகள் உள்ளது.
### பூங்காவிலுள்ள தாவர இனங்களின் வகைகள்

## பூங்கா
பல்லுயிர் பூங்கா 13 ஏக்கர் நிலப்பரப்பை உள்ளடக்கியது. மேலும் நான்கு பிரிவுகளாக பிரிக்கப்பட்டுள்ளது. இதில் 200க்கும் மேற்பட்ட வெவ்வேறு வகையான தாவர இனங்கள் உள்ளன . அவை ஒவ்வொன்றும் ஐக்கிய நாடுகள் அவையின் உறுப்பு நாடுகளை  பிரதிநிதித்துவப்படுத்துகின்றன. மேலும், உச்சி மாநாட்டில் பங்கேற்ற ஒரு விஞ்ஞானியால் நடப்படுகின்றன. இது தற்போது தெலங்கானா வனத்துறையால் பராமரிக்கப்பட்டு வருகிறது. காலை 8 மணி முதல் இரவு 8 மணி வரை பூங்காவிற்குள் நுழைய அனுமதி தரப்பட்டுள்ளது.

## புகைப்படத் தொகுப்பு

படிமம்:Biodiversity park Hyderabad 8.jpg|பூங்கா தளவமைப்பு, துறை 1
படிமம்:Biodiversity Park Hyderabad 4.jpg|பூங்கா தளவமைப்பு, துறை 2
படிமம்:Biodiversity Park Hyderabad 1.jpg|பூங்காவில் மஞ்சள் மூங்கில்
படிமம்:Biodiversity Park Hyderabad 2.jpg|பூங்காவில் ஒளி வண்ண மலர்கள் கொண்ட ஒரு செடி வகை
படிமம்:Biodiversity Park Hyderabad 3.jpg|ஒளி வண்ண மலர்கள் கொண்ட ஒரு செடி வகை 
படிமம்:Biodiversity park Hyderabad 5.jpg|பூங்காவில் குளூசியா ரோசா மரம்.
படிமம்:Biodiversity park Hyderabad 6.jpg|பூங்காவில் பிகஸ் பெங்காலென்சிஸ் மரம்.
படிமம்:Biodiversity park Hyderabad 7.jpg|பூங்காவில் காரியோட்டா யூரன்ஸ் மரம்.
படிமம்:Biodiversity pilon 02.jpg|நினைவுக் கோலம்
படிமம்:Biodiversity pilon 05.jpg|நினைவுக் கோலத்தின் விவரம் அடங்கிய தட்டு


## மேலும் காண்க

* நேரு விலங்கியல் பூங்கா
* ஐதராபாத்து தாவரவியல் பூங்கா
* விசாகப்பட்டினம் பல்லுயிர் பூங்கா
* யமுனா பல்லுயிர் பூங்கா
* ஆரவல்லி பல்லுயிர் பூங்கா, குர்கான்

## மேற்கோள்கள்

## வெளி இணைப்புகள்

* Video recording of the commemorative pylon at Youtube.
பகுப்பு:Coordinates on Wikidata
பகுப்பு:இந்தியத் தாவரவியல் பூங்காக்கள்
பகுப்பு:தெலங்காணா
போத்தா

**போத்தா** (மலாய்: *Bota*) என்பது மலேசியாவின் பேராக் மாநிலத்தில், பேராக் தெங்ஙா மாவட்டத்தில் உள்ள ஒரு துணை மாவட்டக் கிராமப்பகுதி ஆகும். முக்கிம் என்று அழைக்கப் படுகிறது. இரு பகுதிகளை உள்ளடக்கியது: போத்தா கிரி (Bota Kiri) மற்றும் போத்தா கானான் (Bota Kanan). இரு பகுதிகளும் பேராக் நதியால் பிரிக்கப்பட்டு உள்ளன. போத்தா அதன் டுரியான் பழங்களுக்கு நன்கு அறியப் பட்ட கிராமப் பகுதியாகும்.

## வரலாறு
போத்தா பகுதியின் பழைய பெயர் பிரம்மன் இந்திரா (Brahman Indera). பூதம் எனும் சொல்லில் இருந்து போத்தா எனும் சொல் உருவாகி இருக்கலாம் என்று நம்பப் படுகிறது. இந்தப் பகுதியின் பெயர் 18-ஆம் நூற்றாண்டில் இங்கு இருந்த ஒரு மாபெரும் பூதத்தின் பெயருடன் இணைந்து வந்ததாக  உள்ளூர்வாசிகள் நம்புகின்றனர்.

உள்ளூர்வாசிகளின் நம்பிக்கையின்படி போத்தா என்பது குகைகளில் மறைந்து வாழும் ஒரு பெரிய இராட்ச பூதமாகும்.) அந்தப் பூதத்தின் பெயரில் அந்த இடத்திற்கும் பெயர் வந்து இருக்கலாம் என்று இன்றும் நம்புகின்றனர்.

## மக்கள் விவரங்கள்
இங்கு மலாய் மக்கள் அதிகமாக வாழ்கிறார்கள். இவர்களை மூன்று முக்கியக் குழுக்களாகப் பிரிக்கலாம். பஞ்சார் (Banjar) மக்கள்; பேராக் மாநிலப் பூர்வீக மக்கள்; மற்றும் கெடா மாநிலப் பூர்வீக மக்கள். பஞ்சார் மக்கள் என்பவர்கள் போர்னியோ, கலிமந்தான் பகுதியைப் பூர்வீகமாகக் கொண்டவர்கள்.

போத்தாவின் பெரும்பான்மையான மக்கள் பேராக் மாநிலப் பூர்வீகவாசிகள். இவர்கள் பேராக் ஆற்றின் கரைகளில் குடியமர்ந்து உள்ளனர். கெடா பூர்வீகவாசிகள் 1960-களில் இந்த நகரத்திற்கு குடிபெயர்ந்தனர். இப்பகுதியில் ஜாவானிய மற்றும் பூகிஸ் மக்களின் தடயங்களும் உள்ளன.

சீனர்களும் இந்தியர்களும் சிறுபான்மையினராக உள்ளனர்

## மேற்கோள்கள்

## வெளி இணைப்புகள்

பகுப்பு:மலேசிய நகரங்கள்
பகுப்பு:பேராக்
கார்டிசோமா கிராசம்

பகுப்பு:நண்டுகள்
***கார்டிசோமா கிராசம்***, (*Cardisoma crassum*) **வாய் இல்லாத நண்டு** என்று அழைக்கப்படுகிறது. இது கடலோர வெப்பமண்டல கிழக்கு பசிபிக் பகுதியில் பாகா கலிபோர்னியா முதல் பெரு வரை காணப்படும் ஒரு நில நண்டு ஆகும். இது ஒரு ஊதா-நீல ஓட்டினையும் சிவப்பு கால்கள் மற்றும் வெள்ளை நிற இடுக்கி காலினையும் கொண்டுள்ளது. *கார்டிசோமா கிராசம்* அலையாத்தி தாவர வேர்களிடையே காணப்படுகிறது. இங்கு இவை தனது வளையினை அமைக்கின்றது. இது எப்போதாவது வாய்க்காலின் காய்ந்த மணல் படுகைகளில் காணப்படும்.

## மேற்கோள்கள்